cyanic-selkie/wikianc huggingface dataset:
Rail Baltica
Rail Baltica er en av de prioriterte prosjektene i EUs Transeuropeiske transportnett (TEN-T). Prosjektet er ment å skulle forbinde Finland, Baltikum og Polen, og forbedre forbindelsen mellom Sentral- og Øst-Europa med Tyskland. Prosjektet fremstiller en sammenhengende jernbaneforbindelse fra Tallinn i Estland til Warszawa i Polen, via Latvia og Litauen. Strekningen mellom Helsingfors og Tallinn betjenes av eksisterende ferger. Det er foreslått en fremtidig jernbanetunnel, Helsingfors-Tallinn-tunnelen, mellom de to byene. Jernbanestrekningen fra Tallinn til Warszawa vil bli minst 950 km.
Lau Mulder
Laurens «Lau» Siebrand Mulder (født 7. juli 1927 i Batavia i Nederlandsk Østindia, død 29. januar 2006 i Uithoorn) var en nederlandsk landhockeyspiller som deltok i de olympiske leker 1952 i Helsingfors. Mulder vant en olympisk sølvmedalje i landhockey under OL 1948 i London. Han var målvakt på det nederlandske laget som kom på andreplass i landhockeyturneringen bak India. Nederland vant både kvart- og semifinalen med 1-0 over Tyskland respektive Pakistan men tapte finalen til India med 1-6. Mulder spilte alle tre OL-kampene som målvakt i turneringen.
Bispegården i Stavanger
Bygningene
I 1765 hadde huset en gårdsplass midt inne i bygningen, og med to etasjer i nordvest. Det var to små stuer, to små kammers, to kjøkkener, "folkestue", studerkammer, og ovenpå to kammer til. Alt var bygget i tømmer. Det var et langt sidehus som var innredet til ildhus, vedhus og stallrom.
Stavanger klubbselskap, Hotell du Nord og Brannvakt
5. juni 1810 kjøpte Stavanger klubbselskap eiendommen med ni kakkelovner og øvrige herligheter herunder ålefisket i Skolebekken. Klubbselskapet flyttet da ut av Kongsgård. Til eiendommen hørte "Klubbhagen", der en i dag finner Handelens hus.
Vårofferet
Komposisjon og mottakelse
Koreografien til Vatslav Nizjinskij distanserte seg radikalt fra den normerte ballettkoreografien. Stravinskij skrev senere i biografien sin om hvordan det var å arbeide med Nizjinskij: «Den stakkars gutten visste ingenting om musikk» og «han hadde blitt gitt en oppgave han ikke hadde kapasitet til å klare». Stravinskij roste det store dansetalentet til Nizjinskij, men det var frustrerende for de to å lage koreografi sammen. Frustrasjonen til Stravinskij ble gjengjeldt av Nizjinskij, som klaget over den nedlatende holdningen hans: «… så mye tid er bortkastet, siden Stravinskij tror han er den eneste som vet noe om musikk. Da han arbeidet med meg forklarte han valøren av de svarte notene og de hvite notene, åttendelsnoter og sekstendelsnoter, som om jeg aldri hadde studert musikk i det hele tatt … Jeg skulle ønske at han hadde snakket mer om musikken sin, i stedet for å gi meg leksjoner i grunnleggende musikkteori.»
Leitrim (grevskap)
Geografi
Leitrim er det 26. største av de 32 grevskapene i henhold til areal og de minst i henhold til størrelsen på befolkningen (21. i størrelsen av de 26 grevskapene i republikken Irland). Det er det minste av Connachts fem grevskap i både størrelse og i befolkning. Leitrim grenser til grevskapene Donegal i nord, Fermanagh i nordøst, Cavan i øst, Longford i sør, Roscommon i sørvest og Sligo i vest. Fermanagh er i Nord-Irland mens de andre nabogrevskapene er innenfor republikken Irland.
Historie
I 1620 ble store andeler av eiendommene i grevskapet konfiskert fra de irske eierne og overført til representanter av kong Jakob I av England, blant annet den skotske yrkesmilitære Frederick Hamilton (en tidligere leiesoldat for Sverige). Deres opprinnelige mål var å gi området til engelske nybyggere på bekostning av de innfødte irlenderne. Dette viste seg imidlertid ikke å lykkes. Lord Deputy av Irland under dronning Elizabeth I av England, John Perrot, hadde allerede beordret lovlig etablering av «Leitrim County» et halvt århundre før, i 1565. Perrott avgrenset også de nåværende grensene til grevskapet rundt 1583.
Ølbrygging
Undergjæret øl
Vørteren kjøles ned til gjæringstemperatur, som for undergjæret øl ligger på ca. 7°C. Etter at gjæret er tilsatt, tillates temperaturen å stige til 12°C, før den igjen senkes til 7°. Denne første gjæringen varer vanligvis mellom åtte og tolv dager. Etter den første gjæringen kommer lagringen, som er en lagring ved omkring 0°C. Alle undergjærede øl kan med rette kalles lager eller lagerøl, men disse betegnelsene blir i dag (oftest) bare brukt om visse lyse ølsorter.
Ta plass! Lukk dørene!
Handling
Marve Fleksnes, hvis yrketittel, etter eget utsagn, er vekselvis «lagerleder» eller «lageringeniør», er blitt sendt til en lagermesse («Lager 76») i Stockholm av sin arbeidsgiver. For første gang i sitt liv reiser han med nattog på første klasse. Han har visse forventninger om hva som kan hende på et tog som farer gjennom natten.
Gruppe (psykologi)
Selv om enhver gruppe er unik, utvikles det strukturer som er gjenkjennbare på tvers av ulike grupper. Struktur kommer til uttrykk i statushierarki, roller og mønstre for kommunikasjon.
Singapore Sling
Ellers fantes det forskjellige typer av Singapore Sling, de som ble servert rundt om i Singapore og de som ble servert på Raffles Hotell. Originaloppskriften inneholdt gin, kirsebærlikør og Benedictine. Drinken ble ristet og helt opp i et glass og ble toppet med club soda.
Stark’s Park
Stark's Park er et fotballstadion i Kirkcaldy, Skottland. Det er hjemmebanen til fotballaget Raith Rovers FC.
James Gareth Endicott
James Gareth Endicott (født 24. desember 1898 i Leshan i provinsen Sichuan i Kina, død 27. november 1993 i Toronto i Canada ) var en kanadisk geistlig, protestantisk kinamisjonær og sosialist.
Bakgrunn
Endicott var soldat under første verdenskrig, og utdannet seg etterpå ved University of Torontos Victoria College, der han ble leder for studentrådet og grunnlegger av universitetets Student Christian Movement.
Karma (sang)
Handlingen er om en rik konge som er gammel og nær døden, og han innser at tilslutt så spiller det ingen rolle hvem du er, man må alle stå til ansvar for det man har gjort, og møte sine synder. Han har erobret og drept, og vet at han må stå til rette for sine gjerninger, og ønsker nå å bytte bort sitt kongerike for en bedre karma.
Tinghus
Et tinghus, eller domhus, er en bygning med rettslokaler. Tinghuset er gjerne lokalisert i hovedstaden eller administrasjonssenteret til den jurisdiksjonen det dekker. I mindre kommunale jurisdiksjoner kan tinghuset være en del av rådhuset.
Preken
Preken (fra latin praedicare, «å utrope») eller forkynnelse, betegner de taler som prester og religiøse lærere holder for en menighet eller gruppe mennesker, hvor de legger ut om sin tro og forsøker å vinne tilslutning for denne, samt oppmuntre til et liv i overensstemmelse med denne. Prekener er et forsøk på overtalelse, på å få dem som stiller seg tvilende eller uenige, til å akseptere predikantens syn og selv tro på det samme.
Preken er en del av den kristne gudstjenesten, og kan i prinsippet skje hvor som helst, også utendørs.
Greenslade
Soloprosjekter
Dave Greenslade laget også en rekke soloalbum, Cactus Choir i 1976, Woodroffe The Pentateuch Of The Cosmogony i 1979, From the Discworld i 1994 samt Going South fra 2000.
Poul Helgesen
Bakgrunn
Om Poul Helgesen fordømte Christian 2. som en blodtørstig tyrann, var det ikke Stockholms blodbad i november 1520 han fordømte ham for. Vel var Helgesen rystet over massakren, men det virker som han la hovedskylden på kongens rådgivere, erkebiskopene Gustav Trolle og Didrik Slagheck, Sigbrit Willums som fulgte Christian 2. og hans familie i landflyktighet, og biskop Jens Andersen Beldenak som kongen holdt fengslet i flere år. Tyskeren Didrik Slagheck kom til Bergen som avlatshandler, gikk i Christian 2.s tjeneste og medvirket under Stockholms blodbad. Kongen belønnet med ham Skara stift og i 1521 med erkebispedømmet Lund; men Slagheck falt i unåde og ble 24. januar 1522 brent på Gammeltorv i København. Poul Helgesen var da til stede. «Slik går det alle som forderver fyrstenes sinn med falske råd,» skrev han samme dag i et skrift dedisert til Christian 2.
Foreleser i København
I 1519 ble Helgesen leder av karmelittkollegiet som Christian 2. hadde opprettet i København. Helgesen skulle som lektor forelese ved Københavns universitet om Bibelen. I 1526 ba kongen ham holde et foredrag på slottet om «lutheriet», hvilket han mente han gjorde «måteholdent»; men ble like fullt mobbet av anti-katolske hoffolk og forfulgt nedover gaten etterpå av en hoffnarr, mens soldatene kalte ham «hykler» og «sjelemorder». Helgesen var påvirket av Luthers tanker og kom selv til å påvirke sine studenter med reformatorisk tankegods, og mange av disse ble siden foregangsmenn i den danske reformasjonen. Omkring 1530 var hans gamle elever i mange tilfeller blitt evangeliske predikanter i Malmø og København, og tildelte sin gamle lærer et svært ufortjent økenavn med nidvisen «Poul Vendekåbe».
Augustenborg kommune
Kommunalreformen av 1970
Under kommunalreformen i 1970 ble de følgende sognene i Als Sønder herred slått sammen til Bov kommune:
Erik Tunstad
Liv og virke
Tunstad er utdannet biolog og skrev hovedoppgave (cand.scient.) innen økologi på en oppgave om Tegefaunaen i en usprøytet eplehage, og i dens viktigste omgivende vegetasjon. I 1985 begynte han å jobbe med forskningsjournalistikk. Tunstad har vært radiojournalist og programleder i Verdt å vite i årene etter at programmet gikk fra ukentlige til daglige sendinger. Fra 2002 var han første fagredaktør for nettstedet forskning.no. Han var redaktør i forskning.no inntil han i 2009 gikk over til å ha en stilling som høgskolelektor i naturvitenskap ved Avdeling for lærerutdanning ved Høgskolen i Vestfold i noen år. Han har særlig markert seg som formidler av evolusjonsteori overfor allmennheten.
I 2020 utgav sammen med Vibeke Riiser-Larsen en bok om neandertalere.
Aida Turturro
Hun har også medvirket i teateroppsetninger, blant annet i stykket A Streetcar Named Desire på Broadway i 1992.
Yle Fem
Bakgrunn
I Yle Fem sendes mange nordiske samproduksjoner, og kanalen har et stort tilbud av nordiske og europeiske filmer. De svenskspråklige programmene tekstes til finsk, med unntak for nyheter og barneprogrammer. Yle Fem het inntil mars 2012 FST5 (Finlands Svenska Television).
Panorama (selskap)
Panorama AS var et norsk selskap som var totalleverandør av gullsmedvarer.
Dublin (grevskap)
Øyer utenfor kysten
I motsetning til den irske kysten mot Atlanterhavet har østkysten av Irland relativt få øyer. Grevskapet Dublin har blant de fleste øyer på den irske østkysten. Colt Island, St. Patrick's Island, Shenick Island og mange mindre holmer ligger i grupper utenfor kysten av Skerries, og er samlet kjent som «Skerries Islands Natural Heritage Area». Lenger ut ligger Rockabill, som er gravskapet Dublins mest isolerte øy, omtrent 6 kilometer utenfor kysten. Lambay, på 250 hektar (620 dekar), er den største øya utenfor Irlands østkyst og det østligste punktet til grevskapet Dublin. Lambay har en av de største koloniene med sjøfugl i Irland og, kuriøst nok, har også også en populasjon av rødhalsede wallabyer. Det er en mellomstor kenguru som har opphav i østlige Australia, og er således en fremmed art i Irland. Sør for Lambay ligger en mindre øy kjent som Ireland's Eye, Irlands øye, resultatet av en feiloversettelse av øyas irske navn av norrøne nordboere som kom som vikinger. Dens opprinnelige navn var Inis Ereann («Éire's island»). Éire var både et kvinnenavn og det irskspråklige navnet på Irland. Teorien er at nordboerne oversatte dette til Irlands Ey, hvor siste ledd ey er det norrøne ordet for «øy».
Historie
Den autoriteten over Irland som etablert av den anglo-normanniske kong Henrik II gikk gradvis tapt under fornyet irsk motstand fra 1200-tallet og utover som ettertiden har gitt betegnelsen «den gæliske gjenoppblomstringen». Engelsk makt ble så betydelig redusert at engelske lover og skikker tidlig på 1500-tallet ble begrenset til et lite område rundt Dublin kjent som «The Pale». Thomas FitzGerald, 10. jarl av Kildare, mislykkede opprør i 1535 gjenopptok de engelske Tudor-monarkenes interesse for Irland, og Henrik VIII utropte kongeriket Irland i 1542, med Dublin som hovedstad, men underlagt England. I løpet av de neste 60 årene spredte Tudor-erobringen seg til hvert hjørne av øya, som ble fullstendig underkastet i 1603.
Marianne Skåden
Marianne Skåden (født 10. februar 1983) er en norsk roer fra Ringsaker Roklubb, Ringsaker. Hun arbeider som treningsinstruktør.
Abbortjern
Abbortjern er navnet på en rekke innsjøer og vann i Norge.
Ergoterapeut
Ergoterapeuters kartlegging av menneskers ønsker for eget liv, aktivitetsvaner samt kroppslige og mentale forutsetninger for handling danner grunnlaget for ergoterapeutens tiltak.
Folldal
Næringsliv
Næringslivet i Folldal var frem til nedleggelsen av gruvedriften i 1993 dominert av bergverk og primærnæringene jord- og skogbruk. Landbruket står fortsatt sterkt og utgjør i dag 20 % av sysselsettingen. Jordbruksarealet består hovedsakelig av eng og beite, og inntektene på gardene kommer derfor fra husdyrhold. Rike fjellbeiter og gode seterbilveier gjør at seterbruket har stor betydning. Klimaet gjør at skogbruket er av relativt lite omfang, men malmfuru danner grunnlag for en utstrakt trebearbeidings-virksomhet, blant annet innen lafting. Folldal kommune er den største arbeidsgiveren i bygda.
Historie
Lenge før det ble fast bosetting i Folldal ble området ofte besøkt av fangstmenn som jaktet på rein. Det finnes nærmere 1000 dyregraver i Folldal og rester av et større massefangstanlegg er datert til 1200-tallet. Også andre steder i Rondane er det massefangstanlegg og dyregraver som vitner om omfattende fangst av rein. En fangstgrop sør i bygda er utgravd og datert til 900-tallet.
9 × 20 mm Browning
9 × 20 mm Browning er patron lansert i 1903.
Onward
Historie
I 2022 kom det ut en dokumentarbok om Onward sin comeback EP These Words Still Pray i serien Norske albumklassikere. Boken er skrevet av Fredrik Bakkemo.
Husqvarna M/07
Husqvarna M/07 er en svensk pistol approbert 16. desember 1907 av det svenske forsvar som «Pistol M/07».
Faramund
Legenden
Det er en historie om valget av den første frankiske konge: Etter at Sunno var død, foreslo hans bror, Markomer, høvding for ampsivarierne, for frankerne at de burde ha én konge, på tross av deres tradisjon. Liber historiae Francorum legger til at Faramund, navngitt som sønn av Markomer, ble valgt som deres første konge, og således begynte sedvanen med frankernes langhårete konger. Da Faramund døde ble hans sønn Klodio oppfostret som den neste kongen. Liber sier ingenting annet om ham.
Ettersom det er ingen referanse i noen annen kilde før dette verket til denne figuren ved navnet Faramund, som er plassert før Klodio (før 428), betraktes han som en legendarisk framfor å være en historisk figur. Andre kilder, som Gregorius av Tours’ Historia Francorum, «frankernes historie», nevner frankiske konger med andre navn for samme tidsrom. Selv om Faramund hadde eksistert er det tvilsomt at han var en enekonge. Den første frankiske konge som med rette kan kalles for enekonge, var Klodvig I, men etter hans død i 511 ble hans rike fordelt mellom hans fire sønner som styrte samtidig.
Myten om Faramund har ført til at det ble diktet nye legender og romanser om ham senere. Det ble også forsøkt å forfalske Faramund inn i tekstene til Prosper av Aquitaine (død ca. 455), og på 1700-tallet diktet Martin Bouquet (død 1754) et helt liv for Faramund i sitt omfattende historieverk.
Jean-Alain Boumsong
Jean-Alain Boumsong (født 14. desember 1979 i Douala i Kamerun) er en fransk tidligere forsvarsspiller. Boumsong kom til Juventus fra Newcastle United FC etter at den store kampfiksingskandalen i 2006. Han har tidligere spilt for Le Havre, AJ Auxerre og Rangers FC. Boumsong har spilt over 20 landskamper for og har scoret ett mål.
Laura Nelson Hall
Laura Nelson Hall (født 11. juli 1876 i Philadelphia, Pennsylvania, død 11. juli 1936) var en amerikansk skuespillerinne.
Jorvik
Jorvik var i vikingtiden hovedstaden i Nordimbraland (Northumberland eller Northumbria). Nordimbraland omfattet blant annet Yorkshire og deler av Lancashire. Slik var Nordimbraland større enn senere tiders Northumberland. Snorre Sturlason omtalte Nordimbraland som en femtedel av hele England. Store deler av det nordlige England ble påvirket av nordisk kultur gjennom Danelagen.
Lloyd Banks
G-Unit
G-Unit ble stiftet da de tre kameratene Lloyd Banks, 50 Cent og Tony Yayo bestemte seg for å lage en gruppe sammen. De møtte Young Buck da han var på Cash Money Tour i New York, og etter at 50 Cent fikk sitt eget plateselskap tok de Young Buck inn i varmen og de var nå 4 i gruppen. Senere ble Tony Yayo sendt i fengsel, noe som gjorde at han ikke fikk være med på debutalbumet. Frontet av 50 Cent redefinerte gruppa gangsterrap, og lagde en serie av gode mixtapes av høy kvalitet. Da 50 Cent gav ut sitt debutalbum Get Rich or Die Tryin' var Lloyd Banks med på låten Don't Push Me, og rett etter at 50 Cent fikk sitt eget plateselskap gav gruppa ut debutalbumet Beg For Mercy i 2003, som etter hvert solgte over 2 millioner kopier.
Heidi Weng
Junior
I januar 2011 deltok hun i junior-VM på ski i Estland. Her vant hun gull på 10 km duatlon, fikk bronse på 5 km fristil, bak Ragnhild Haga og Kari Øyre Slind, og gull på stafett.
Senior
Heidi Weng fikk sitt gjennombrudd med en 2.-plass i verdenscupfinalen i Falun i 2012 og fulgte opp i Ski-VM 2013 i Val di Fiemme da hun tok bronse på 15 km dobbel jaktstart.
Verdenscupseire
Etappeseire i Tour de Ski og andre tourer ble i utgangspunktet ikke regnet som verdenscupseire, men etter at en tilbakevirkende regel ble innført i desember 2015, teller også disse etappeseirene.
Fokkemast
Fokkemast betegner forreste mast på flermastede seilfartøy, unntatt på galeas, ketch og yawl. Disse er tomastede båter hvor forreste mast kalles stormast og aktre mesanmast.
Den amerikanske borgerkrigen
Bakgrunn
I et forsøk på å opprettholde en felles enhet hadde politikere for det meste moderert sin motstand mot slaveriet. Dette førte til tallrike kompromisser som Missouri-kompromisset i 1820. Etter den mexicansk-amerikanske krig førte slavespørsmålet i de nye territoriene til kompromisset i 1850. Det forhindret en umiddelbar politisk krise, men det løste ikke spørsmålet om slavestatenes kontroll over den nasjonale regjeringen.
Stadig bitrere ideologiske spørsmål og kampanjer i den nasjonale politikken førte til sammenbrudd i det andre partisystemet på 1850-tallet og begrenset politikernes forsøk på å inngå ytterligere et kompromiss. Kompromisset som til sist ble inngått (Kansas-Nebraska-vedtaket) forarget mange i nord. Det republikanske partiet vokste fram i 1850-årene, det første betydelige partiet uten støtte i sør. Gjennom dette fikk idealet om frie arbeidere i den industrielle kapitalismen, fotfeste i de industrialiserte nordstatene og jordbruksområdene i Midtvesten.
Ved presidentvalget i USA 1860 fikk ikke Abraham Lincoln en eneste valgmannsstemme fra sør. Valget av ham som president gjorde at bomullstatene i det dype sør meldte seg ut av unionen, og de dannet Amerikas konfødererte stater.
Sørstatene bryter ut
I Missouri stemte et stort flertall i en valgt konvensjon for å bli værende i Unionen. Da den pro-konfødererte guvernøren Claiborne F. Jackson kalte inn statsmilitsen, ble den angrepet av føderale styrker under general Nathaniel Lyon. Etter Camp Jackson-affæren, jaget Lyon guvernøren og restene av statsstyrkene til det sørvestlige hjørnet av staten. Vakuumet i etterkant førte til at utbryterkonvensjonen samlet seg igjen og tok makten som Unionens fungerende regjering i Missouri.
Norsk Arkivråd
Norsk Arkivråd er en norsk interesseorganisasjon for arkivfaget som ble etablert i 1961. Organisasjonen har som mål å arbeide for effektiv organisering av arkivarbeidet i offentlige og private organ og bedrifter samt å arbeide for å skape forståelse for arkivarbeidets betydning.
En nasjons fødsel
En nasjons fødsel (originaltittel: The Birth of a Nation, også kjent som The Clansman) er en amerikansk stumfilm fra 1915. Den anses som en sentral del av filmhistorien. Filmen er regissert av David Wark Griffith, og er i dag beryktet for sitt rasistiske tema. Den gav også Ku Klux Klan luft under vingene; organisasjonen fikk en ny tilstrømning, så å si en «ny fødsel».
Norsk Arkivråd
Medlemmene kan søke stipend til utdannings- og utviklingsarbeid i arkivfaget. Norsk Arkivråd gir støtte til utvikling av arkivfaglige læremidler, her kan en få støtte til å utgi alt fra artikler til bøker. Fire ganger i året utgis det arkivfaglige tidsskriftet Arkivråd.
Klodvig I
Anerkjennelse fra Konstantinopel
Som følge av seieren ved Vouillé, mottok Klodvig et sendebud fra den bysantinske keiseren Anastasios I i Tours som hadde gitt ham tittelen som konsul; «og fra den dagen,» skrev Gregorius, «ble han hyllet som konsul eller augustus». Sistnevnte innebar han ble utnevnt som keiser, førstnevnte ikke. Anastasios' brev hadde den hensikt å gi Klodvig en ærestittel som hans med-kristne monark i vest, som anerkjente ham som et skinnende lys i vest. Klodvig misforsto gesten, han oppfattet seg selv som keiser, tok på seg purpurkappe og diadem, noe som Anastasios utvilsomt ikke hadde ment. Men Klodvig var langt unna, og den bysantinske keiseren ønsket at frankerne skulle være en motmakt til Teoderik og østgoterne i Italia, som var et større problem for Konstantinopel.
Dåp
Gregorius, som ønsket å se Klodvig som en gallisk Konstantin, plasserte antagelig hans konvertering ti år for tidlig for at hans påfølgende kriger skulle framstå som korstog for den rette tro. Moderne historiografi har fremmet argumenter for at han ble konvertert og døpt rundt 503, det vil si rundt åtte år før han døde. Gregorius har ikke nødvendigvis forfalsket de historiske fakta, men at i hans sinn, besatt av konsekvensene av konverteringen, var hans seire og framgang ikke mulig uten at han hadde den katolske Gud ved sin side og gjorde hans arbeid. Gregorius tolket Klodvigs heftige villskap og grusomheter som guddommelig hevn, hans barbariske kvaliteter som gjorde ham til en passende forkjemper, magnus et pugnator egregius («en stor og praktfull kriger»), i hans egne ord, for katolisismen.
Senere år, død og arv
Den førromerske administrasjonen av Gallia besto ved Klodvigs død og under hans fire sønner, og fungerte på nivå av civitas og ble derfor ikke forstyrret av oppdelingen. Administrativ oppdeling var ikke nytt for gallo-romerne, men innbyrdeskrig var forstyrrende som forsøkte å tilpasse seg et felles fedreland med barbarer som hadde en komplisert arv med familiestrid, blodhevn og nye problemer med lensbesittelse på landområder. En del av dette kan bli sett i en samling av frankiske skikker og lover kjent som Lex Salica, saliske lov, som skjedde under Klodvig. Romersk lov ble nedskrevet med støtte fra gallo-romere for å reflektere den saliske lovmessige tradisjon og kristendom, og med store tillegg fra romersk tradisjon. Loven listet flere ulike forbrytelser og med de bøter som var knyttet til dem. Denne samlingen, slik som den er blitt bevart, er ikke udelt et verk fra Klodvigs tid. Den er bearbeidet og gitt tillegg fra de påfølgende århundrene. Den bombastiske prologen av den lengre versjonen er antagelig fra 700-tallet, og formatet til hele samlingen er preget av 800-tallet. Frankisk dagligliv, som reflektert i denne samlingen, er svært lik angelsaksiske eller burgundisk dagligliv, og adskiller seg ikke stort fra andre germanske stammer i tidlig middelalder. Hardest straff ble gitt til gravtyveri. Familien som institusjon krevde størst beskyttelse, selv på kostnad over den enkelte. Kvinner hadde ingen større rettigheter, ingen kvinne kunne arve land mens det fortsatt var en mannlig slektning som levde, og som i Klodvigs tilfelle, farsarven ble likt fordelt mellom sønnene.
Den amerikanske borgerkrigen
Vestlige krigsskueplass 1861–1863
Den eneste klare konfødererte seieren i vest var slaget ved Chickamauga. Bragg ble forsterket av generalløytnant James Longstreets korps (fra Lees armé i øst) og beseiret Rosecrans, til tross for det heroiske forsvaret generalmajor George Henry Thomas. Rosecrans trakk seg tilbake til Chattanooga som Bragg så beleiret.
Slaveri under krigen
Lincoln uttrykte i 1861 frykt for at et for tidlig forsøk på frigjøring ville føre til tapet av grensestatene og at «å miste Kentucky er nesten det samme som å tape hele kampen. » Til å begynne med omgjorde Lincoln forsøkene på å frigjøre slaver utført av krigsminister Simon Cameron og generalene John C. Frémont (i Missouri) og David Hunter (i Sør-Carolina, Georgia og Florida) for å sikre seg lojaliteten til grensestatene og krigsdemokratene.
Seier og etterspill
Emansipasjonserklæringen gjorde det mulig for afroamerikanere, både frie fargede og flyktende slaver, å slutte seg til Unionshæren. Rundt 190 000 meldte seg frivillig, noe som ytterligere forsterket den tallmessige fordelen Unionshæren hadde over de konfødererte som ikke våget å bruke den tilsvarende mannskapskilden av frykt for å fundamentalt undergrave slaveriets legitimitet. Frigjorte slaver tok seg for det meste av garnisonstjenester og kjempet i tallrike slag i 1864–65. Europeiske immigranter sluttet seg til Unionshæren i store antall, inkludert 177 000 som var født i Tyskland og 144 000 født i Irland.
Richard Montgomery
Richard Montgomery (født 2. desember 1736, død 31. desember 1775) var en irsk–amerikansk soldat som tjente som generalmajor i den kontinentale armé under den amerikanske uavhengighetskrigen.
Døgntemperatur
Døgntemperatur er den gjennomsnittlige lufttemperaturen målt hver timeskifte i løpet av et døgn. Meteorologene regner et temperaturdøgn fra kl 18.00 UTC til klokken 18.00 UTC neste dag. Dette vil si fra klokka 19.00 til 19.00 norsk tid (20.00 til 20.00 om sommeren)
Realfag
Realfag er en norsk og dansk betegnelse på eksakte vitenskaper, slik som naturvitenskap og matematikk.
Samarbeid skole/Næringsliv
Teknologiforum Rogaland (TeFoRo) er en stiftelse som administrerer samarbeid mellom næringslivet og skolen.
Honda F1
Tidlig suksess
I firmaets annen sesong vant Ginther sesongavslutningen i Mexico med sin Honda RA272. Da de nye reglene om 3,0 liters motor kom i 1966, introduserte Honda, RA273. Selv om motoren var en bra utviklet, 360 hk V12, ble bilen for treg på grunn av et relativt tungt chassis. Honda returnerte blant vinnerne i 1967 med sin nye RA300, med John Surtees bak rattet. Bilen vant sin debut under Italias Grand Prix 1967. Dette var den siste konkurransedyktige bilen som Honda produserte på 1960-tallet; neste års bil, RA301, kom bare på podiet to ganger og Honda trakk seg fra Formel 1 på slutten av Formel 1-sesongen 1969.
Norgesrekordhistorikk på 200 m rygg
Oversikt over utviklingen av norgesrekorder på 200 m ryggsvømming for både langbane (50 meter) og kortbane (25 meter).
St. Olga kirke i Łódź
St. Olga kirke (polsk Cerkiew p. w. św. Olgi) ligger ved Grzegorz Piramowicz’ gate 12 (tidligere Olgińska-gaten) i Łódź. I 1896 begynte byggingen av et hjem for foreldreløse ortodokse barn. Ved siden av ble et stort kapell bygd, som den 16. oktober 1898 ble innviet som St. Olga ortodokse kirke. Begge bygningene ble tegnet av Franciszek Chełmiński.
Jan van Riebeeck
Etter tre års studier hos en lege i Amsterdam, ble han i 1639 ansatt av det delftske kammer i VOC som skipslege (nederlandsk: onderchirurgjin), og reiste i april samme år med skipet Hof van Holland fra Goeree i Nederland til Nederlandsk-India. Underveis havarerte skipet ved Sierra Leone på den afrikanske vestkysten og først et halvt år senere blir de overlevende hentet av VOC-skipet Sutphen. Han ankom Batavia i juli 1640, og frem til 1648 var han i VOC's tjeneste i Batavia i dagens Indonesia, Deshima i Japan, Tonkin i Vietnam og på Formosa.
Jan van Riebeeck gikk etterhvert over til å arbeide som sekretær, og reiste i 1642 til Atjeh der en delegasjon besøkte den nye herskeren. I 1643 ble han forfremmet til underkjøpmann, en stilling som førte ham til Deshima i Japan, Formosa og Tonkin i Vietnam. Han ble stasjonert i Tonkin der han i 1646 avanserte til kjøpmann og nestkommanderende (secunde) i de Brede Raad. Året etter reiste han tilbake til Batavia via Deshima. I Batavia blir han tiltalt for å ha drevet privat handel i Tonkin og dømt til en bot på fl. 132,- tilsvarende ni ukers lønn. Bortsett fra dette ble han fratatt alle muligheter til å vende tilbake til Tonkin. Etter denne dommen reiste han tilbake til Nederland der han i 1648 slo seg ned som kjøpmann. Han appellerte til de Heeren XVII, men selv om han forklarte seg ble boten ikke opphevet.
Kaap det gode håp-kolonien
Jan van Riebeeck var måteholden i sin opptreden, både i forhold til mennesker i kolonien og landets egen befolkning. Mens han var leder for kolonien ble aldri noen dødsstraffer fullført, rett nok ble i særdeles grove tilfeller personen(e) sendt til Batavia der dødsstraffer ble utført. Mellom 1652 og 1662 ledet van Riebeeck kolonien, og han søkte å lære mer om de lokale stammene. Sammen med de nitti kolonistene (82 menn og åtte kvinner) som hadde reist med ham, anla han hager der det ble dyrket frukt og grønnsaker for mannskapene på VOC-skipene som ankom kolonien. Med hensyn til kjøtt var det meningen å drive byttehandel med den lokale Khoikhoi-stammen (en del av khoisangruppen) som nederlenderne kalte Hottentotter. Dette lykte, og på slutten av 1652 rapporterte van Riebeeck at kolonien nå hadde 350 sauer og 100 andre livdyr i sin besittelse.
Olsen-banden (Danmark)
Rollefigurer og handling
Det hissige forbrytergeniet Egon Olsen er bandens leder, og det er han som står for de ofte meget fantasifulle planene, hvor remediene for eksempel kan være en Tuborg, 100 ballonger, en gammel ost og en piperenser. Filmene er stort sett bygget opp etter samme formel: De starter med at Egon kommer ut av fengselet, hvoretter han fremlegger sin nye plan – som skal gjøre banden til millionærer – for de andre, mens de nyter en kald pilsner. Bandens motstandere er politiet, samfunnets topper og økonomiske forbrytere. Egon sitter ofte i fengsel med advokater og andre høytstående samfunnsborgere som kan forsyne ham med de opplysninger han har bruk for for å skape sine geniale planer.
I seriens tidligste filmer var språket grovt og filmene lett pornografiske. Begge deler ble nedtonet i de senere filmene for å appellere til et bredere publikum, heriblant yngre kinogjengere. Egon Olsens skjellsord er dog bibeholdt. Språkbruken er en viktig del av Olsen-bandens særpreg. Den alltid fornøyde Benny gjorde det til en vane med uttrykk som «skide» foran annethvert tillegsord, og ikke minst uttrykket «at tage røven på». Også Egons skjellsord, som i mange tilfelle også anvendes av andre personer i filmene, går igjen: «Sindssyge kvindemenneske» (alltid henvendt til Yvonne), «hundehoveder», «hængerøve», «fæhoveder», «lusede amatører», «slapssvanse», «småfede grødbønder», «feje hunde», «jammer-kommoder», «elendige klamphuggere», «skidespræller», «narrehat», «socialdemokrat», «sølle skvat», «fede skvat», «tøffeldyr», «bovlamme bidesild», «pjalt», «pjok», «pudseklud», «snotklat», «lumpne lus», «idiot» med mer.
Den røde tråd
Av andre finurligheter som Balling og Bahs har lagt inn i filmene, kan nevnes de skurkaktige foretakenes latinske slagord. For eksempel Verdensbankens Sine Pecunia Dolet («Uten penger gjør det vondt»), sheiken av Abradans Pecunia Non Olet («Penger lukter ikke», opprinnelig tilskrevet Vespasian), forsikringsselskapet Høje Nords slagord In Calamite Fidus («Tro mot ulykkene»), Rigsregistraturens Per fas et nefas («Med det gode og det onde») med mer.
Hundekjøring under Vinter-OL 1932
Datoer:
Nasireer
En nasireer er beskrevet som å være «hellig for Herren», dog på samme tid må vedkommende gi en ofring for sin synd. Dette har ført til avvikende tilnærminger til nasireer i Talmud, og senere autoriteter har sett på nasireer som et ideal mens andre har betraktet det samme som en synder.
Kill Bill: Volume 2
Kill Bill Vol. 2 er en amerikansk thriller fra 2004, som er skrevet og regissert av Quentin Tarantino. Filmen er andre del av Kill Bill. De to ble opprinnelig spilt inn som en film, men ble delt i to på grunn av lengden. Handlingen utspiller seg i Texas i USA.
Løten
Næringsliv
Løiten Brænderi, som ble opprettet i 1855, har bidratt til å gjøre Løten kjent. Akevittproduksjonen ble overtatt av Vinmonopolet i 1927, men råspritproduksjonen fortsatte fram til 1990-årene. Den tradisjonsrike Løiten-akevitten produseres i dag av Arcus AS.
Tusenårssted
Kommunens tusenårssted er Arena Løten.
James Michael Harvey
James Michael Harvey (født 20. oktober 1949 i Milwaukee i Wisconsin i USA) er en amerikansk katolsk erkebiskop. Han er prefekt for den pavelige husholdning ved Den romerske kurie.
liv og virke
I konsistoriet neste dag opptok han Harvey i kardinalskollegiet som kardinaldiakon med titteldiakoniet San Pio V a Villa Carpegna.
Kloakkanlegg
Kloakkanlegg har slamutskiller, senkebasseng med klortilsetning, mekanisk siling osv.
NM i friidrett innendørs 2010
60 meter
Svenske Emma Rienas deltok også, men telte ikke i konkurransen. Hun vant finaleheatet med tiden 7,46. Siri Eritsland vant derfor gullet, og forsvarte gullet fra NM innendørs 2009. og
200 meter
Det var først fem semifinaleheat, der Ida Bakke Hansen, Tine Teigene Dalen, Nina Katrine Brandt, Marte Jørgensen og Hege Vold vant hvert sitt heat. Marte Jørgensen hadde raskest tid i semifinalene, med 24,95, men i finalen måtte hun se seg slått av Ida Bakke Hansen.
Høydehopp
Jorunn Vaagan Hofset rev tre ganger på åpningshøyden, 1,55.
I’ll Never Love This Way Again
Dionne Warwick har spilt inn sangen. Den ble utgitt på singlen Arista AS 0419 i 1979, som ble produsert av en kollega på plateselskapet Arista, Barry Manilow.
Morkinskinna
Morkinskinna er en kongesaga som omhandler de norske kongene i tidsrommet fra 1035, med tiltredelsen av kong Magnus Olavsson den gode, og frem til 1157, med kong Øystein Haraldssons død. Boken ble skrevet på Island ca. 1220 og er bevart i et håndskrift fra ca. 1275.
Olav Ekeland
Olav Ekeland (født 15. oktober 1910 i Brooklyn, New York, død 23. august 1992) var en norsk prest og teolog. Han var sønn av sjømannsprest, senere prost i Asker og Bærum prosti, John Ekeland og Rachel, født Haakonsen. Familien flyttet i 1918 fra New York til Risør og senere til Kristiansand, Børsa og Laksevåg, der faren virket som prest. Han var gift med Gunvor Margrethe, f. Hilland, og er far til Jon Arild Ekeland, Gunnar Johannes Ekeland, Tor-Johan Ekeland og Olav Rune Ekeland Bastrup.
Ja Rule
Jeffrey Atkins bedre kjent som Ja Rule (født 29. februar 1976 i Queens i New York City i New York) er en amerikansk rapper og skuespiller.
Blender (programvare)
Utvikling
Utgavene i de neste to seriene, 2.6 og i all hovedsak 2.7, bragte med seg et mer stabilt arbeidsmiljø og ny funksjonalitet på en rekke områder, blant annet en stadig utvikling av rendermotoren «Cycles», som i likhet med Blender selv er fri og åpen programvare. Cycles er siden også blitt tatt i bruk av en rekke andre 3D-programmer.
Omtrent fra og med versjon 2.7 er Blender blitt tatt i bruk av stadig flere profesjonelle animatører og studioer, og regnes nå som en seriøs konkurrent til kommersiell programvare som Maya, 3DS Max, Rhino og ZBrush.
Eierskap og økonomi
Rettighetene til Blenders varemerke ligger hos Blender-stiftelsen, mens eierskapet pro forma tilligger samtlige bidragsydere til selve koden gjennom lisensmodellen GPL.
Film, tv og andre media
I 2006 ble Blender brukt til å produsere verdens første åpne film, Elephants Dream (kodenavn «Orange»). I 2008 ble animasjonsfilmen Big Buck Bunny (kodenavn «Peach») produsert med Blender. Stiftelsens kortfilm Sintel, med kodenavn «Durian», ble ferdig i siste halv­del av 2010. Filmprosjektet Tears of Steel i 2011/2012 (kodenavn «Mango») tok for første gang i bruk en kombinasjon av live action og animasjon. Deler av filmen er spilt inn i studio med green screen, som siden ble kombinert med animerte elementer. Det var også første gang den nye foto­realistiske render­motoren Cycles (se over) ble tatt i bruk i film­produksjonen.
Tidslinje og versjoner
Siden programmet ble offentlig tilgjengelig med serie 2, som fortsatt er i bruk, er det blitt utgitt en lang rekke versjoner. Fullstendig omarbeidede versjoner blir gjerne markert med en ny «tiendedel», slik at et helt nytt brukergrensesnitt ble innført i overgangen mellom 2.4- og 2.5-versjonene. Vanligvis blir det utgitt tre til fire slike nye versjoner årlig. Overgangen fra 2.7-serien til 2.8, som utkom 30. juli 2018, innebar at Blender fikk en ny sanntids, tilnærmet fysisk korrekt, rendermotor, «Eevee», et nytt, forenklet brukergrensesnitt og verktøy for tradisjonell 2D-animasjon. 2.8-serien, som debuterte sommeren 2019, har vært i arbeide siden 2015.
Jilebulake-demningen
Jilebulake-demningen er en demning med vannkraftverk i Xinjiang-provinsen i det nordvestre Kina, anlagt i elva Haba. Effekten er på 160 MW.
Fjodor Tjutin
Fjodor Tjutin (russisk: Фёдор Анатольевич Тютин; født 19. juli 1983 i Izjevsk) er en russisk ishockeyspiller.
Xzibit
Diskografi
Xzibit kommer opprinnelig fra Detroit, men som 6-åring flyttet han til California. Xzibit har helt siden 1996 gitt ut ett album annet hvert år:
Odd Olsen Ingerø
Han var tidligere politimester i Fredrikstad politidistrikt. Han har blant annet vært politimester i Sør-Varanger politidistrikt i tiden 1985 til 1998.
Polanskis Skyggen
Anmelderne
Den ble godt mottatt av anmelderne, noe som gjenspeiles i at den har fått 84 % på Rotten Tomatoes. Den amerikanske anmelderen Roger Ebert gav den toppkarakter, mens Leonard Maltin gav den 3 av 4 stjerner.
Bakgrunn
Det antatt at karakteren Adam Lang er en forkledd versjon av Tony Blair, og filmen peker nese til en rekke av hans kontroversielle politiske avgjørelser. Blant annet hvorfor han, uten å nøle, kastet landet inn i Irak-krigen og støttet USA uten å stille spørsmål.
Sysselmesteren på Svalbard
Sysselmesteren på Svalbard (tidligere Sysselmannen på Svalbard) er Norges regjerings øverste representant på øygruppen Svalbard, med samme myndighet som en statsforvalter. Sysselmesteren er også politimester og notarius publicus og har dessuten andre offentlige funksjoner (Svalbardloven § 5). Sysselmesteren skal påse at Norges rettigheter og forpliktelser etter Svalbardtraktaten overholdes. Alle nasjoner som har undertegnet traktaten, skal være garantert lik behandling når det gjelder økonomisk virksomhet på øygruppen. Den sittende sysselmesteren er Lars Fause, og etaten har 46 ansatte.
Catharina Chen
Karriere
Chen har hatt gjesteopptredener på flere kjente festivaler i Norge; Oslo Kammermusikkfestival, Festspillene i Bergen, Hardingtonar, Risør Kammermusikk Festival og vært solist i internasjonale og anerkjente konserthus som Carnegie Hall i New York, Walt Disney Hall i Los Angeles, Kimmel Center i Philadelphia, Mozarteum i Salzburg, Shanghai Oriental Art Center og Concertgebouw i Amsterdam.
Sergej Bobrovskij
Han har tidligere spilt for Columbus Blue Jackets og Philadelphia Flyers.
Curling under Vinter-OL 1932
Resultater og sluttstilling
Manitoba vant, etter å ha slått Massachusetts, Michigan, Connecticut og New York med henholdsvis 19-10, 22-12, 15-14 og 15-9.
Marius Müller
I tillegg til å være gitarist var han også komponist, plateprodusent og programleder i radio og TV.
Rønnaug Alten
Film
Rønnaug Alten filmdebuterte i Olav Dalgards Vi bygger landet fra 1936. Hun medvirket også i samme regissørs By og land hand i hand i 1937. Hennes filmkarriere bestod av få, men betydelige roller. Særlig huskes hun for sin innsats i Kranes konditori fra 1951 (hun spilte senere samme rolle i Fjernsynsteatrets oppsetning). Hun medvirket også i filmene Liten Ida (1981), Hjem går vi ikke (1955), Line (1961) og Vaktpostene (1965).
Marius Müller
Karriere
Müller begynte så i bandet Scantunes og videre i Oslo-bandet Alexandria og Salt&Pepper Band. I perioden 1981 til 1985 spilte han med bandet Lava og var med på to av deres album.
The Monroes benyttet Müller som gitarist og samarbeidspartner på tre av sine fire studioalbum. Også artister innen country som Claudia Scott, Ottar «Big Hand» Johansen og Casino Steel, benyttet seg av Müller på sine album. I tillegg var han med på albumene til Trond Granlund, Jahn Teigen og Anita Skorgan og andre. I 1985 kom så albumet The Big Beat. Han jobbet også som produsent og komponist. Filmmusikk til filmene Veiviseren, Hard asfalt og Prima Veras Soga om Olav den hellige ble komponert av han. Han ga ut singelen "My Town" / "King of Everything", og han vant Gammleng-prisen i 1985 for sitt arbeid som studiomusiker. Soloalbum nummer fem kom i 1987, og det het Boom Boom.
Klamydia
Patogenese
Klamydia kan ramme urinrøret, endetarmen, konjunktiva eller skape en systemisk infeksjon hos begge kjønn, og bartholinkjertlene eller livmorhalsen hos kvinner.
Lysstyrke
På engelsk er dette definert i NS-EN 12665 som luminous intensity. På norsk er dette i Lysboken oversatt til: Lysstyrke (fra en kilde i en gitt retning)– (I). Lysstyrken er definert som utstrålt lysfluks, dΦ, innenfor en romvinkel, dΩ.
Christian Morgenstern
Forfatter
Tidlig vaktes hans fascinasjon for Friedrich Nietzsche (og sjakk); hans tidligste diktsamlinger viser et sterkt romantisk preg. Begge disse sidene av seg levde han ut som dikter og som privatperson. Vi ser dette både i hans Galgenlieder, som gjorde ham berømt, og i hans aforismer og mer alvorlige dikt. Typisk er hans lekende omgang med spøk og alvor; for å omformulere Piet Hein: Den som kun tar spøk for spøk og alvor kun alvorlig, han har skjønt Morgenstern meget dårlig.
Morgenstern hadde også nær tilknytning til Norge og oversatte Ibsen, Hamsun og Bjørnson til tysk. Da han var i Kristiania, som Oslo het den gang, møtte han også Ibsen og brevvekslet senere med ham. Ibsen takket ham hjertelig og roste hans oversettelser av skuespillene (Brand, Peer Gynt, Når vi døde våkner, Festen på Solhaug og Catilina).
Karmelittordenen
Karmelittordenen (latin Ordo Fratrum B. Mariae V. de Monte Carmelo, «Brødreordenen av den salige jomfru Maria av Karmelberget», forkortes O.C. og O.C.Carm) er en katolsk orden.
Opprinnelig mente brødrene å leve som eremitter på øde steder. På grunn av uroen i Det hellige land måtte de flykte til Europa, og de begynte å slå seg ned i byer og spise i fellesskap. De begynte også å preke for legfolket og å ta imot almisser.
Hinnebregneslekten
Hinnebregneslekten (latin: Hymenophyllum ) er en slekt av flerårige bregner innenfor hinnebregnefamilien. Slekten har mer enn 200 arter, hvor mange av dem henregnes som synonyme arter under flere underslekter.
Disse bregnene er flerårige og små, skjøre vekster. Bladene kan være bare noen cellelag tykke, og lett oppløselige. Den norske arten hinnebregne (Hymenophyllum peltatum = wilsonii) er vanskelig å oppdage, bare 5-10 cm høy og ser mer ut som en mose enn en bregne. Bladplatene er bare ett cellelag tykke, og den krypende jordstengelen er liten og tynn. Noen arter er mørkegrønne eller nesten sorte av farge, og likner mindre på "vanlige" bregner enn vi er vant med fra andre bregnefamilier i Europa.
Judo under Panamerikanske leker 1967
Judo under Panamerikanske leker 1967 ble arrangert i Winnipeg i Canada fra 23. juli til 6. august 1967. Det var andre gangen som judo var med i de Panamerikanske leker. Det var seks klasser, kun for menn. USA ble beste nasjon foran Canada og Brasil alle tre med gullmedaljer hver.
Merovek
Det første frankiske kongedynasti i tidlig middelalder kalte seg selv for merovingere, «Meroveks etterkommere», men det foreligger ingen bevarte historiske bevis som kan bekrefte dette opphavet.
Danny Boy
Den engelske teksten
If I am dead, as dead I well may be
For ye shall bend and tell me that you love me
Musikkverk av Wolfgang Amadeus Mozart
Symfonier fra Salzburg-tiden (1771–1781)
Sjølv om de ikke blir regnet som «symfonier» blir de tre Divertimenti K. 136–138, i 3-satsa italienske overturestil stundom regnet med blant Salzburg-symfoniene.
Liste over verdens største vannkraftverk
Planlagte vannkraftverk
Mer framgang har det vært i planene for å demme opp Mekong-elva i Laos og Kambodsja, som begge prosjekterer kraftverk på om lag 2 500 MW, samt Karuma-demningen i Uganda 150 km nedenfor Victoriasjøen, som nå skal prosjekteres for 700 MW ytelse, potensielt 2/3 av landets totalproduksjon. Den kinesiske Nimengbeila-utbyggingen på grensen mellom Nigeria og Kamerun på 2 600 MW har vært foreløpig lagt på is, i likhet med andre kinesiske vannkraftprosjekter i Afrika.
Fordeling på verdensdeler
Fordelingen av igangsatte kraftverk med produksjonskapasitet over 1 000 MW mellom kontinentene og de fremste vannkraftlandene er slik i 2010:
Verdens største vannkraftverk
Navn i kursiv angir anlegg som ennå ikke er ferdigbygd. Typiske elvekraftverk som er tilkoblet én enkelt demning oppføres gjerne i artikkelen om demningen, mens pumpekraftverk, bølgekraftverk og andre verk som nytter færre eller flere enn én demning, har selvstendig oppføring som kraftverk, tidvis med egne artikler for demningene, særlig dersom demningene støtter flere kraftverk.
Vladimir Tarasenko
Han representerte landet sitt under Vinter-OL 2014 i Sotsji, der han kom på 5.-plass med det russiske laget.
The Concert for Bangladesh (album)
The Concert for Bangladesh (på albumet stavet The Concert for Bangla Desh) er et trippel konsertalbum og en dobbel DVD av George Harrison og hans musikervenner, fremført til veldedighet for hjemløse bengalske flyktninger under frigjøringen av Bangladesh i 1971. Konserten ble arrangert den 1. august 1971 i Madison Square Garden i New York. The Concert for Bangladesh, som ble holdt 14 år før Live Aid, var en banebrytende begivenhet innen veldedighetsarbeid.
Hedalen stavkirke
Kirkebygningen
Den opprinnelige stavkirken var en enskipet langkirke bygd i siste halvdel av 1100-tallet. Den hadde også et litt smalere kor og muligens en apside. Den vestre delen av kirken og taket laget av sperr med gavl og bislag er det som er bevart av den originale kirken. Den første skrevne omtalen av kirken er Pavelige Nuntiers (sendebuds) Regnskapsbok fra 1327.
Portal
Vestportalen er en av de eldste, en representant for de mest dekorerte og blant de flotteste i landet. Den har likhetstrekk med vestportalen i Hopperstad stavkirke og Borgund stavkirke.
Døpefont
Det er en romansk døpefont i kleberstein i kirken, med en konisk topp. Denne er fortsatt i bruk.
Cruz Azul
Hjemmedraktene består av lyseblå overdeler, hvite bukser og lyseblå strømper. Navnet Cruz Azul betyr «Blått kors». Klubbmerket er et blått kors i en hvit sirkel i et rødt kvadrat.
Lindholm slott
Lindholm slott lå i Bare herred ved Børringesjøen (svensk Börringesjöen), i det sydvestlige Skåne som den gang var en del av Danmark.
Borganlegget
Mitt i borggården finnes restene etter kjernetårnet som måler 10 x 9,7 m med 2,1 m tykke murer. Ved Carl von Linnés besøk under sin skånske reise, skrev han at tårnet tidligere hadde stått til 30 alens høyde, hvilket svarer til ca. 18 m. Sammenlignet med andre liknende danske tårn fra middelalderen gjør høydeangivelsen rimelig.
Historie
Lindholm ble i 1339 gitt til kong Magnus Eriksson i forbindelse med kompliserte transaksjoner i det kongeløse Danmark etter Christoffer IIs død. Senere ble Lindholm og hele egnen krongods, og slottet nevnes i den følgende tid som ett av de viktigste i Skåne, ikke minst på grunn av den sterke befestningen.
Helmond
Byen fikk status som by i 1232. I sentrum av byen står et slott som ble bygget på 1300-tallet av Jan III van Berlaer.
Deji-demningen
Jilebulake-demningen er en demning med vannkraftverk i Taiwan, anlagt i elva Dajiaxi. Effekten er på 234 MW.